title: A Bizottság 1332/2014/EU végrehajtási rendelete ( 2014. december 15. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               16.12.2014

               HU

               Az Európai Unió Hivatalos Lapja

               L 359/95

         A BIZOTTSÁG 1332/2014/EU VÉGREHAJTÁSI RENDELETE
   (2014. december 15.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 15-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  60,4

                  IL

                  97,8

                  MA

                  77,7

                  TN

                  139,2

                  TR

                  97,9

                  ZZ

                  94,6

                  0707 00 05

                  AL

                  63,5

                  EG

                  191,6

                  TR

                  147,2

                  ZZ

                  134,1

                  0709 93 10

                  MA

                  63,4

                  TR

                  128,9

                  ZZ

                  96,2

                  0805 10 20

                  AR

                  35,3

                  MA

                  68,6

                  TR

                  61,9

                  UY

                  32,9

                  ZA

                  31,0

                  ZW

                  33,9

                  ZZ

                  43,9

                  0805 20 10

                  MA

                  67,5

                  ZZ

                  67,5

                  0805 20 30, 0805 20 50, 0805 20 70, 0805 20 90

                  IL

                  88,5

                  TR

                  79,4

                  ZZ

                  84,0

                  0805 50 10

                  TR

                  83,3

                  ZZ

                  83,3

                  0808 10 80

                  BR

                  51,7

                  CL

                  79,9

                  NZ

                  90,6

                  US

                  93,8

                  ZA

                  143,5

                  ZZ

                  91,9

                  0808 30 90

                  CN

                  82,7

                  TR

                  174,9

                  US

                  173,2

                  ZZ

                  143,6

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/216 végrehajtási rendelete (2016. február 5.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Brabantse Wal asperges [OEM])

text:
               17.2.2016

               HU

               Az Európai Unió Hivatalos Lapja

               L 40/4

         A BIZOTTSÁG (EU) 2016/216 VÉGREHAJTÁSI RENDELETE
   (2016. február 5.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Brabantse Wal asperges [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Hollandia kérelmét (2) a „Brabantse Wal asperges” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Brabantse Wal asperges” elnevezést be kell jegyezni,

         ELFOGADTA EZT A RENDELETET:
   1. cikk
   A „Brabantse Wal asperges” (OEM) elnevezés bejegyzésre kerül.
   Az első albekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.6. osztályba (Gyümölcs, zöldségfélék és gabonafélék, frissen vagy feldolgozva) tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 5-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 329., 2015.10.6., 17. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 300/2011/EU végrehajtási rendelete ( 2011. március 25. ) a gabonafélék eladási árainak az 1017/2010/EU rendelettel megnyitott pályázati eljárás keretében kibocsátott nyolcadik kilencedik pályázati felhívás tekintetében történő meghatározásáról

text:
               26.3.2011

               HU

               Az Európai Unió Hivatalos Lapja

               L 80/13

         A BIZOTTSÁG 300/2011/EU VÉGREHAJTÁSI RENDELETE
   (2011. március 25.)
   a gabonafélék eladási árainak az 1017/2010/EU rendelettel megnyitott pályázati eljárás keretében kibocsátott nyolcadik kilencedik pályázati felhívás tekintetében történő meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke f) pontjára, összefüggésben 4. cikkével,
   mivel:

               (1)

               Az 1017/2010/EU bizottsági rendelet (2) az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról szóló, 2009. december 11-i 1272/2009/EU bizottsági rendeletben (3) előírt feltételeknek megfelelően gabonafélék értékesítésére irányuló pályázati eljárást nyitott meg.

               (2)

               Az 1272/2009/EK rendelet 46. cikkének (1) bekezdése és az 1017/2010/EU rendelet 4. cikke értelmében a Bizottság az egyedi pályázati felhívásokra benyújtott pályázatok alapján minden egyes gabonaféle vonatkozásában és tagállamonként meghatározza a minimális eladási árat, vagy dönthet úgy is, hogy nem rögzít minimális eladási árat.

               (3)

               A kilencedik egyedi pályázati felhívásra benyújtott pályázatok alapján a Bizottság úgy határozott, hogy egyes gabonafélék és tagállamok esetében meghatározza a minimális eladási árat, míg más gabonafélék és tagállamok esetében nem határoz meg minimális eladási árat.

               (4)

               A piac felé történő gyors reagálás és az intézkedés hatékony kezelésének biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az 1017/2010/EU rendelettel megnyitott pályázati eljárások keretében kibocsátott, gabonafélék értékesítésére irányuló nyolcadik kilencedik pályázati felhívás – amelyre vonatkozóan a pályázatok benyújtásának határideje 2011. március 23-án járt le – esetében a gabonafélénkénti és tagállamonkénti eladási árra vonatkozó határozatokat e rendelet melléklete tartalmazza.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 25-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16, 1. o.

      (2)  HL L 293., 2010.11.11, 41. o.

      (3)  HL L 349., 2009.12.29, 1. o.

      MELLÉKLET

         Az értékesítésekre vonatkozó határozatok

                  (EUR/tonna)

                  Tagállam

                  Minimális eladási ár

                  Közönséges búza

                  Árpa

                  Kukorica

                  1001 90 KN-kód

                  1003 00 KN-kód

                  1005 90 00 KN-kód

                  Belgique/België

                  X

                  X

                  X

                  България

                  X

                  X

                  X

                  Česká republika

                  X

                  X

                  X

                  Danmark

                  X

                  X

                  X

                  Deutschland

                  X

                  172,51

                  X

                  Eesti

                  X

                  X

                  X

                  Eire/Ireland

                  X

                  X

                  X

                  Elláda

                  X

                  X

                  X

                  España

                  X

                  X

                  X

                  France

                  X

                  °

                  X

                  Italia

                  X

                  X

                  X

                  Kypros

                  X

                  X

                  X

                  Latvija

                  X

                  X

                  X

                  Lietuva

                  X

                  X

                  X

                  Luxembourg

                  X

                  X

                  X

                  Magyarország

                  X

                  X

                  X

                  Malta

                  X

                  X

                  X

                  Nederland

                  X

                  X

                  X

                  Österreich

                  X

                  X

                  X

                  Polska

                  X

                  X

                  X

                  Portugal

                  X

                  X

                  X

                  România

                  X

                  X

                  X

                  Slovenija

                  X

                  X

                  X

                  Slovensko

                  X

                  X

                  X

                  Suomi/Finland

                  X

                  °

                  X

                  Sverige

                  X

                  —

                  X

                  United Kingdom

                  X

                  —

                  X

                              —

                              A Bizottság nem határozott meg minimális eladási árat (valamennyi ajánlat elutasításra került).

                              °

                              Nem érkezett be ajánlat.

                              X

                              Nem áll rendelkezésre értékesíthető gabona.

                              #

                              Tárgytalan.


title: A Tanács 543/2012/EU végrehajtási rendelete ( 2012. június 25. ) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) bekezdésének végrehajtásáról

text:
               26.6.2012

               HU

               Az Európai Unió Hivatalos Lapja

               L 165/15

         A TANÁCS 543/2012/EU VÉGREHAJTÁSI RENDELETE
   (2012. június 25.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikke (1) bekezdésére,
   mivel:

               (1)

               A Tanács 2011. augusztus 1-jén elfogadta a 753/2011/EU rendeletet.

               (2)

               Az 1988 (2011) ENSZ BT-határozat 30. bekezdése alapján létrehozott bizottság 2012. május 18-án módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.

               (3)

               A 753/2011/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 199., 2011.8.2., 1. o.

      MELLÉKLET
      A 753/2011/EU rendelet I. mellékletében az alábbi személyekkel kapcsolatban szereplő bejegyzések helyébe az alábbi bejegyzések lépnek.
      A.   A Talibánnal összeköttetésben álló személyek

                  1.

                     Shams Ur-Rahman Abdul Zahir (más néven: a) Shamsurrahman b) Shams-u-Rahman c) Shamsurrahman Abdurahman, d) Shams ur-Rahman Sher Alam).

                     Titulusa: a) molla, b) maulaví. A jegyzékbe vétel oka: mezőgazdasági miniszterhelyettes a tálib rezsim alatt. Születési ideje: 1969. Születési helye: Waka Uzbin falu, Sarobi körzet, Kabul tartomány, Afganisztán. Állampolgársága: afgán. Nemzeti személyazonosító szám: a) 2132370 (afgán nemzeti személyazonosító igazolvány (tazkira)). b) 812673 (afgán nemzeti személyazonosító igazolvány (tazkira)). Egyéb információ: a) feltételezett tartózkodási helye az afganisztáni–pakisztáni határvidék, b) kábítószer-kereskedelemmel foglalkozik, c) a ghilzai törzs tagja. Az ENSZ általi jegyzékbe vétel időpontja:2001.2.23
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  2007 júniusában Shams ur-Rahman Sher Alam volt a tálib mozgalomnak a Kabul tartományért felelős tagja. Ő irányította a tálib katonai műveleteket Kabulban és környékén, és sok támadásban volt szerepe.

                  2.

                     Ubaidullah Akhund (más néven: a) Obaidullah Akhund, b) Obaid Ullah Akhund)

                     Titulusa: a) molla, b) hádzsi, c) maulaví. A jegyzékbe vétel oka: a tálib rezsim védelmi minisztere. Születési ideje: a) 1968 körül, b) 1969. Születési helye: a) Sangisar falu, Panjwai körzet, Kandahár tartomány, Afganisztán, b) Arghandáb körzet, Kandahár tartomány, Afganisztán, c) Nalghám térség, Zheray körzet, Kandahár tartomány, Afganisztán. Állampolgársága: afgán. Egyéb információ: a) Mohammed Omar molla egyik helyettese volt, b) a legfelsőbb tálib tanács katonai műveletekért felelős tagja, c) 2007-ben letartóztatták, Pakisztánban van őrizetben, d) értesülések szerint 2010 márciusában elhunyt, e) házasság révén rokoni kapcsolatban állt Saleh Mohammad Kakar Akhtar Muhammaddal, e) az alokozai törzs tagja volt. Az ENSZ általi jegyzékbe vétel időpontja:2001.1.25.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Ubaidullah Akhund Mohammed Omar egyik helyettese, emellett a tálib vezetés hadműveletekért felelős tagja.

                  3.

                     Mohammad Jawad Waziri

                     A jegyzékbe vétel oka: a tálib rezsim külügyminisztériumának ENSZ-osztálya. Születési ideje: 1960 körül. Születési helye: a) Jaghatu körzet, Maidan Wardak tartomány, Afganisztán, b) Sharana körzet, Paktia tartomány, Afganisztán. Állampolgársága: afgán. Egyéb információ: a) feltételezett tartózkodási helye az afganisztáni–pakisztáni határvidék; b) a vazir törzs tagja. Az ENSZ általi jegyzékbe vétel időpontja:2001.2.23.

                  4.

                     Nazir Mohammad Abdul Basir (más néven: Nazar Mohammad)

                     Titulusa: a) maulavi, b) Sar Muallim. A jegyzékbe vétel oka: a) Kunduz város polgármestere, b) Kunduz tartomány (Afganisztán) megbízott kormányzója a tálib rezsim alatt. Születési ideje: 1954. Születési helye: Malaghi falu, Kunduz körzet, Kunduz tartomány, Afganisztán. Állampolgársága: afgán. Egyéb információ: értesülések szerint 2008. november 9-én elhunyt. Az ENSZ általi jegyzékbe vétel időpontja:2001.2.23.

                  5.

                     Abdulhai Salek

                     Titulusa: maulaví. A jegyzékbe vétel oka: Uruzgán tartomány kormányzója a tálib rezsim alatt. Születési ideje: 1965 körül. Születési helye: Awlyatak falu, Gardan Masjid térség, Chaki Wardak körzet, Maidan Wardak tartomány, Afganisztán. Állampolgársága: afgán. Egyéb információ: a) értesülések szerint 1999-ben Észak-Afganisztánban elhunyt, b) a vardak törzs tagja volt. Az ENSZ általi jegyzékbe vétel időpontja:2001.2.23.

                  6.

                     Abdul Latif Mansur (más néven: a) Abdul Latif Mansoor b) Wali Mohammad)

                     Titulusa: maulaví. A jegyzékbe vétel oka: a tálib rezsim mezőgazdasági minisztere. Születési ideje: 1968 körül. Születési helye: a) Zurmat körzet, Paktia tartomány, Afganisztán, b) Garda Saray körzet, Paktia tartomány, Afganisztán. Állampolgársága: afgán. Egyéb információ: a) 2007 májusától a mirámsáhi tálib súra tagja, b) a 2009-es helyzet szerint a legfelsőbb tálib tanács tagja és a tanács politikai bizottságának vezetője, c) 2010-től tálib parancsnok Kelet-Afganisztánban, d) 2009 végétől a talibán mozgalomnak az afganisztáni Nangarhár tartományért felelős tagja, e) feltételezett tartózkodási helye az afganisztáni/pakisztáni határvidék, f) a sahak törzs (Ghilzaí) tagja. Az ENSZ általi jegyzékbe vétel időpontja:2001.1.31.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Abdul Latif Mansur 2007 májusában a tálib „mirámsáhi tanács” tagja volt. 2009-ben az afganisztáni Nangarhár tartomány tálib árnyékkormányzója, 2009 közepén pedig a tálib politikai bizottság vezetője. 2010 májusában magas rangú tálib parancsnok Kelet-Afganisztánban.

                  7.

                     Allah Dad Tayeb Wali Muhammad (más néven: a) Allah Dad Tayyab, b) Allah Dad Tabeeb)

                     Titulusa: a) molla, b) hádzsi. A jegyzékbe vétel oka: hírközlési miniszterhelyettes a tálib rezsim alatt. Születési ideje: 1963 körül. Születési helye: a) Ghorak körzet, Kandahár tartomány, Afganisztán, b) Nesh körzet, Uruzgán tartomány, Afganisztán. Állampolgársága: afgán. Egyéb információ: a popalzai törzs tagja. Az ENSZ általi jegyzékbe vétel időpontja:2001.1.25.

                  8.

                     Zabihullah Hamidi (más néven Taj Mir)

                     A jegyzékbe vétel oka: a tálib rezsim felsőoktatási miniszterhelyettese. Születési ideje: 1958–1959. Születési helye: Payeen Bagh falu, Kahmard körzet, Bamyan tartomány, Afganisztán. Címe:Dashti Shor térség, Mazari Sharif, Balkh tartomány, Afganisztán. Állampolgársága: afgán. Az ENSZ általi jegyzékbe vétel időpontja:2001.2.23.

                  9.

                     Mohammad Yaqoub

                     Titulusa: maulaví. A jegyzékbe vétel oka: a Bakhtar hírügynökség (BIA) vezetője a tálib rezsim alatt. Születési ideje: 1966 körül. Születési helye: a) Shahjoi körzet, Zábul tartomány, Afganisztán, b) Janda körzet, Ghazní tartomány, Afganisztán. Állampolgársága: afgán. Egyéb információ: a) a Tálib Kulturális Bizottság tagja, b) feltételezett tartózkodási helye az afganisztáni–pakisztáni határvidék, c) a kharoti törzs tagja. Az ENSZ általi jegyzékbe vétel időpontja:2001.2.23.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Mohammad Yaqoub 2009-től a tálib mozgalom vezető tagja a Paktika tartománybeli Yousef Khel körzetben.

                  10.

                     Mohammad Shafiq Ahmadi

                     Titulusa: molla. A jegyzékbe vétel oka: a tálib rezsim idején Helmand tartomány kormányzója. Születési ideje: 1956–1957. Születési helye: Tirin Kot körzet, Uruzgán tartomány, Afganisztán. Állampolgársága: afgán. Az ENSZ általi jegyzékbe vétel időpontja:2001.2.23.

                  11.

                     Ahmad Jan Akhundzada Shukoor Akhundzada (más néven: a) Ahmad Jan Akhunzada b) Ahmad Jan Akhund Zada)

                     Titulusa: a) maulaví, b) molla. A jegyzékbe vétel oka: a tálib rezsim idején Zabol és Uruzgán tartomány kormányzója. Születési ideje: 1966–1967. Születési helye: a) Lablan falu, Dehrawood körzet, Uruzgán tartomány, Afganisztán, b) Zurmat körzet, Paktia tartomány, Afganisztán. Állampolgársága: afgán. Egyéb információ: a) a 2007-es helyzet szerint a tálib mozgalom Uruzgán tartományért (Afganisztán) felelős tagja, b) Mohammed Omar molla sógora, c) feltételezett tartózkodási helye az afganisztáni–pakisztáni határvidék. Az ENSZ általi jegyzékbe vétel időpontja:2001.1.25.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Ahmad Jan Akhunzada Shukoor Akhunzada 2007 elején a tálib mozgalom Uruzgán tartományért (Afganisztán) felelős tagja volt.

                  12.

                     Khalil Ahmed Haqqani (más néven: a) Khalil Al-Rahman Haqqani, b) Khalil ur Rahman Haqqani, c) Khaleel Haqqani)

                     Titulusa: hádzsi. Címe: a) Pesavár, Pakisztán; b)Dergey Manday Madrasza környékén Dergey Manday faluban, Mirámsáh környékén, Észak-Vazirisztán, Szövetségi Irányítású Törzsi Területek, Pakisztán, c)Kayla falu Mirámsáh környékén, Észak-Vazirisztán, Szövetségi Irányítású Törzsi Területek, Pakisztán; d)Sarana Zadrán falu, Paktia tartomány, Afganisztán. Születési ideje: a)1966.1.1., b) 1958 és 1964 között. Születési helye: Sarana falu, Garda Saray térség, Waza Zadran körzet, Paktia tartomány, Afganisztán. Állampolgársága: afgán. Egyéb információ: a) magas beosztású tagja a Haqqani-hálózatnak, amely a Pakisztán Szövetségi Irányítású Törzsi Területein található Észak-Wazirisztánban működik, b) korábban adománygyűjtési céllal Dubajban (Egyesült Arab Emírségek) járt, c) Jalaluddin Haqqani testvére és Sirajuddin Jallaloudine Haqqani nagybátyja. Az ENSZ általi jegyzékbe vétel időpontja:2011.2.9.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                              Khalil Ahmed Haqqani a Haqqani-hálózat magas rangú tagja. Ez a hálózat a tálibokhoz kötődő militáns csoport, amelynek központja a pakisztáni Szövetségi Irányítású Törzsi Területek észak-vazirisztáni körzetében van. Az afganisztáni felkelés arcvonalában tevékenykedő hálózatot Khalil Haqqani testvére, Jalaluddin Haqqani (TI.H.40.01) alapította, aki a 90-es évek közepén csatlakozott Mohammed Omar molla tálib rezsimjéhez.

                              Khalil Haqqani adománygyűjtő tevékenységet végez a tálibok és a Haqqani-hálózat részére, ezért gyakran utazik külföldre, hogy támogatókkal találkozzon. 2009 szeptembere óta többször járt a Perzsa-öböl államaiban, és ottani, valamint dél- és kelet-ázsiai forrásokból gyűjtött adományokat.

                              Khalil Haqqani a táliboknak és az Afganisztánban működő Haqqani-hálózatnak is támogatást nyújt. 2010 elejétől pénzeli az afganisztáni Logar tartomány tálib sejtjeit. 2009-ben mintegy 160 harcost irányított, valamint látott el felszereléssel az afganisztáni Logar tartományban. Emellett ő volt az egyike azoknak, akik a Talibán és a Haqqani-hálózat által elfogott ellenséges foglyokat fogva tartották. A tálib műveletekkel kapcsolatban az unokaöccse, Sirajuddin Haqqani parancsait követi.

                              Khalil Haqqani az al-Kaida nevében is tevékenykedik, és kapcsolatba hozható annak katonai műveleteivel. 2002-ben embereket küldött az afganisztáni Paktia tartományban működő al-Kaida-erők támogatására.

                  13.

                     Badruddin Haqqani (más néven Atiqullah)

                     Címe: Mirámsáh, Pakisztán. Születési ideje: 1975–1979 körül. Születési helye: Miramshah, Észak-Wazirisztán, Pakisztán; Egyéb információ: a) a Haqqani-hálózat műveleti parancsnoka és a mirámsáhi tálib súra tagja, b) segítette a délkelet-afganisztáni célpontok elleni támadásokat, c) Jalaluddin Haqqani fia, Sirajuddin Jallaloudine Haqqani és Nasiruddin Haqqani testvére, Khalil Ahmed Haqqani unokaöccse. Az ENSZ általi jegyzékbe vétel időpontja:2011.5.11.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                              Badruddin Haqqani a tálibokhoz kötődő militáns csoport, a Haqqani-hálózat műveleti parancsnoka, amelynek központja a pakisztáni Szövetségi Irányítású Törzsi Területek észak-vazirisztáni körzetében van. Az afganisztáni felkelés arcvonalában tevékenykedő Haqqani-hálózat számos, nagy figyelmet keltő támadást hajtott végre. A hálózat vezetősége az alapító, Jalaluddin Haqqani – ő az 1990-es évek közepén csatlakozott Mohammed Omar molla tálib rezsimjéhez – három legidősebb fiából áll. Badruddin Haqqani tehát Jalaluddin fia, egyúttal Nasiruddin Haqqani és Sirajuddin Haqqani testvére, továbbá Khalil Ahmed Haqqani unokaöccse.

                              Badruddin a tálib kötődésű felkelők, illetve külföldi harcosok délkelet-afganisztáni célpontok elleni támadásait segíti. A mirámsáhi tálib súra tagja, amely alá a Haqqani-hálózat tevékenységei tartoznak.

                              Vélhetően Badruddin irányította a Haqqani-hálózat számlájára írható emberrablásokat is. Számos afgán és külföldi állampolgár elrablásának volt a részese az afganisztáni–pakisztáni határvidéken.

                  14.

                     Malik Noorzai (más néven: a) Hajji Malik Noorzai, b) Hajji Malak Noorzai, c) Haji Malek Noorzai, d) Haji Maluk, e) Haji Aminullah)

                     Titulusa: hádzsi. Címe: a)Boghra út, Miralzei falu, Chaman körzet, Beludzsisztán tartomány, Pakisztán; b)Kalay Rangin, Spin Boldak körzet, Kandahár tartomány, Afganisztán. Születési ideje: a) 1957, b) 1960. Születési helye: Chaman határmenti város, Pakisztán. Állampolgársága: afgán. Egyéb információ: a) Tálib üzletember, b) vállalkozásai vannak Japánban, és gyakran utazik Dubajba (Egyesült Arab Emírségek), illetve Japánba, c) 2009-től segíti a Talibán tevékenységeit, többek között toborzással és logisztikai támogatás nyújtásával, d) feltételezett tartózkodási helye az afganisztáni–pakisztáni határvidék, e) a nurzai törzs tagja, f) Faizullah Khan Noorzai fivére. Az ENSZ általi jegyzékbe vétel időpontja:2011.10.4.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Malik Noorzai Pakisztánban élő üzletember, aki pénzügyileg támogatja a Talibánt. Malik és fivére, Faizullah Noorzai Akhtar Mohammed Mira Khan több millió dollárt fektetett a Talibán részéről különböző üzleti vállalkozásokba. A Talibán képviselői 2008 végén léptek üzleti kapcsolatba Malikkal, hogy rajta keresztül fektessenek be tálib pénzeket. Legalább 2005 óta Malik maga is több tízezer dollárral járult hozzá a Talibán ügyéhez, emellett több százezer dollárt folyósított a szervezet számára, amely részben Perzsa-öbölbeli és pakisztáni adományozóktól származott, részben Malik saját pénze volt. Malik egy pakisztáni hawala-számlát is kezelt, amelyre néhány havonta több tízezer dollár folyt be a Perzsa-öböl térségéből a Talibán tevékenységeinek támogatására. Malik a Talibán tevékenységeiben is segédkezett. 2009-ben már 16 éve dolgozott főgondnokként egy olyan, az Afganisztán és Pakisztán közötti határvidéken található madraszában (vallási iskolában), amelyet a Talibán az újoncok ideológiai nevelésére és kiképzésére használt. Malik biztosította többek között a madrasza működéséhez szükséges forrásokat. Malik fivérével együtt szerepet játszott a tálib öngyilkos merényletekben való felhasználásra szánt járművek tárolásában is, továbbá segítséget nyújtott a tálib harcosok Helmand tartományon (Afganisztán) belüli szállításához. Malik Japánban is több vállalkozás tulajdonosa, és üzleti ügyben gyakran látogat Dubaiba, illetve Japánba. Már 2005 óta áll a tulajdonában egy olyan, járműimporttal foglalkozó afganisztáni vállalkozásnak, amely Dubaiból és Japánból importál járműveket. Ennek égisze alatt autókat, autóalkatrészeket és ruházati cikkeket importál Dubaiból és Japánból azon vállalatai számára, amelyekbe két tálib parancsnok is befektetett. 2010 derekán Malik és fivére elérték egy több száz teherkonténerből álló, a jelentések szerint több millió dollárt érő szállítmány felszabadítását, amelyet a pakisztáni hatóságok az év elején foglaltak le, mivel azt gyanították, a címzetteknek köze lehet a terrorizmushoz.

                  15.

                     Faizullah Khan Noorzai (más néven: a) Hajji Faizullah Khan Noorzai, b) Haji Faizuulah Khan Norezai, c) Haji Faizullah Khan, d) Haji Fiazullah, e) Haji Faizullah Noori, f) Haji Faizullah Noor, g) Faizullah Noorzai Akhtar Mohammed Mira Khan h) Haji Pazullah Noorzai, i) Haji Mullah Faizullah).

                     Titulusa: hádzsi. Címe: a)Boghra út, Miralzei falu, Chaman körzet, Beludzsisztán tartomány, Pakisztán; b)Kalay Rangin, Spin Boldak körzet, Kandahár tartomány, Afganisztán. Születési ideje: a) 1962, b) 1961, c) 1968 és 1970 között, d) 1962. Születési helye: a) Lowy Kariz, Spin Boldak körzet, Kandahár tartomány, Afganisztán; b) Kadanay, Spin Boldak körzet, Kandahár tartomány, Afganisztán; c) Chaman körzet, Beludzsisztán tartomány, Pakisztán. Állampolgársága: afgán. Egyéb információ: a) Fontos tálib üzletember. b) 2009 közepétől fegyvereket, lőszert, robbanóanyagokat és orvosi berendezéseket szállított a tálib harcosok számára; adományokat gyűjtött és kiképzést biztosított a tálibok számára az Afganisztán és Pakisztán közötti határvidéken. c) Korábban tálib műveleteket szervezett és finanszírozott Afganisztán Kandahár tartományában; d) 2010-től többször járt Dubaiban (Egyesült Arab Emírségek), valamint Japánban, ahol vállalkozásai is voltak. e) A nurzai törzs miralzai altörzsének tagja. f) Malik Noorzai fivére. g) Apja neve: Akhtar Mohammed (más néven: Hadzsi Mira Khan). Az ENSZ általi jegyzékbe vétel időpontja:2011.10.4.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                              Faizullah Noorzai Akhtar Mohammed Mira Khan prominens szerepet tölt be mint tálib üzletember, akin keresztül magas rangú tálib vezetők intézik a befektetéseiket. Több mint 100 000 USD összegben gyűjtött pénzösszegeket a tálibok számára különböző adományozóktól a Perzsa-öböl térségében, és 2009-ben saját pénzével is hozzájárult a forrásokhoz. Egy Kandahár tartománybeli tálib parancsnokot is támogatott pénzügyileg, emellett forrásokat biztosított olyan tálib, illetve az Al-Kaidához tartozó harcosok kiképzéséhez, akik koalíciós és afgán katonai erők elleni támadásokat készültek végrehajtani. 2005 közepén tálib műveletek szervezésével és finanszírozásával foglalkozott Kandahár tartományban (Afganisztán). A pénzügyi támogatáson kívül más módokon is segítette a tálibok kiképzését és műveleteit. 2009 közepén fegyvereket, lőszert, robbanóanyagokat és orvosi berendezéseket szállított dél-afganisztáni tálib harcosoknak. 2008 közepén szállást biztosított tálib öngyilkos merénylők számára, és gondoskodott Pakisztánból Afganisztánba történő szállításukról. Ezen felül légvédelmi rakétákkal is ellátta a tálibokat, segített a tálib harcosok szállításában az afganisztáni Helmand tartományon belül, elősegítette különböző tálib öngyilkos merényletek végrehajtását; valamint rádiókat, illetve járműveket adományozott a Talibán pakisztáni tagjainak.

                              2009 közepétől Faizullah egy madraszát (vallási iskolát) is működtetett az Afganisztán és Pakisztán közötti határvidéken, ahol több tízezer dollárt gyűjtött össze adományok formájában a Talibán számára. Ebben a madraszában zajlott a tálib harcosok kiképzése a rögtönzött robbanószerkezetek (IED) készítésére és használatára. 2007 végétől a madraszát az olyan, az al-Kaidához tartozó harcosok kiképzésére használták, akiket később az afganisztáni Kandahár tartományba küldtek.

                              2010-ben Faizullah irodákat tartott fenn az egyesült arab emírségekbeli Dubaiban, és vélhetőleg más ingatlanok – többek között szállodák – is a tulajdonában voltak. Faizullah rendszeresen utazott Dubaiba és Japánba testvérével, Malik Noorzaival azzal a céllal, hogy onnan autókat, autóalkatrészeket és ruházati cikkeket hozzon be. Faizullah-nak 2006 eleje óta vannak vállalkozásai Dubaiban és Japánban.